SARL-NUUS SONDAG 16 JUNIE 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


STIL SLEUTELS 


Pieter (Louwtjie) Louw, ZSIMV, se sleutel het op Dinsdag 28 Mei 2013 stil 
geword. Louwtjie was 82 jaar oud. Hy was vir meer as 60 jaar `n radioamateur. 


Ons dra graag ons simpatie aan sy familie en vriende oor. 


Verder is ons jammer om aan te kondig dat die sleutel van ZS1ANO, Kaptein 
Brain Greenwood, op Vrydag 7 Junie na `n kort siekbed in die Panorama hospi- 
taal naby Kaapstad stil geraak het. Hy laat 4 kinders en 5 kleinkinders agter. 


“sy sleutel mag stil wees, maar sy nagedagtenis sal voortleef” 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: MEER OOR DIE VYF JAAR LISENSIE POGING 
OM DIE PERTH NA SUID-AFRIKA PAD TE BEWYS SARL HERVESTIG 
SY ELMER PROGRAM 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


MEER OOR DIE VYF JAAR LISENSIE 


Die verwarring rondom die vyf jaar lisensie is verlede week by die OKOSA / 
SARL skakelvergadering bespreek. Daar is ooreengekom dat OKOSA alle R501 
betalings wat gemaak is sal nagaan en 'n 5-jaar lisensie dienooreenkomstig sal 
uitreik. Hierdie proses kan vier tot ses weke duur. 


As jy jou lisensie vir 5 jaar hernu en R501 betaal het, en nie die 5-jaar lisen- 
siedokument teen die einde van Julie ontvang nie, kan jy e-pos aan Dewald 
by dkuhrau@icasa.org.za met `n afskrif aan Gareth by gthumbran@okosa.org.za 
stuur. Hierdie inligting is ook beskikbaar op die SARL webwerf tuisblad. 


VERBETERING VAN DIE RADIOREGULASIES 


Die onderwerp van verbeterings aan die radioregulasies gepubliseer op 1 April 
2011 is op elke OKOSA/SARL skakelvergadering agenda, maar aangesien die 
hofsaak tussen Okosa en een van die sellulêre maatskappye hangend is, kan 
geen vordering gemaak word nie. Die aanduidings is dat daar lig aan die einde 
van die tonnel is, en die probleem binne die volgende twee maande opgelos kan 


word. Die reggestelde regulasies is gereed in konsepformaat en van belang vir 
die amateur is die kwessie van drywing vir beide Klas A en Klas B lisensies op 
sekere bande sowel as `n paar ander sake aangespreek. Die konsep is nog nie 
deur die OKOSA-raad goedgekeur nie. 


Nog `n probleem oor die gastelisensiëring tussen SAOG-lande was bespreek. Die 
sirkulasie van die konsep-dokument voor die volgende CRASA vergadering is 
goedgekeur. Die dokument stel voor dat `n gelisensieerde amateur van `n SAOG- 
land wat `n ander SAOG-land besoek as `n gas tot drie maande kan werk sonder 
om vir toestemming aansoek te doen. 


Die volgende vergadering van die OKOSA/SARL skakelkomitee sal op 12 
September 2013 plaasvind. Daar is ook ooreengekom om ʼn opvolg regulerende 
werkgroepvergadering te reël om die uitstaande kwessies van verlede jaar 
Desember te bespreek. 


RASPBERRY PI MIKROREKENAAR LANGAFSTAND KONTAKUITDAG- 
ING 


In SARL Nuus van 7 April is radio amateurs in Suid-Afrika uitgedaag om langaf- 
stand dekking met milliwatt antenna drywing deur die gebruik van 'n Raspberry 
Pi te bewerkstellig. 


Dit was in reaksie op Eddie Bennett, G37J0, van Northampton in die Verenigde 
Koninkryk wat die 10 milliwatt RF wat uit die Raspberry PI rekenaar kaart 
genereer word gebruik het en van meer as 2000 km op die 7 MHz-band gehoor 
was. Die Raspberry Pi kan as 'n WSPR sender op Lae, Hoë en BHF frekwensies 
tot 250 MHz gebruik word. G37JO het die kaart deur `n lae deurlaatfilter aan 
'n dipool verbind vir die 7 en 14 MHz bande. 


Die Raspberry Pi is `n kredietkaart-grootte rekenaar wat in 'n TV en `n sleutel- 
bord kan inprop. Die Raspberry Pi Model A en Model B is as kaart alleen 
beskikbaar en kom sonder bedryfstelsel, SD kaart, kragbron, sleutelbord, kas of 
kabels. 


SARL Elmer, Jaco le Roux ZS6PX het op die uitdaging reageer. Hy het verslae 
van verskeie stasies ontvang, die verste was vanaf ZS2CX sowat 900 km weg. 


Hy het gesê dat nadat hy van die uitdaging op SARL Nuus gehoor het, het hy 
dadelik belang gestel en `n Raspberry Pi bestel. “Toe ek die eenheid ontvang, 
het ek 'n nuwe SD kaart met Raspbian Wheezy gelaai en die instruksies wat ek 
op die web gevind het gevolg. Ek kon nie glo dat 10 mW kon so ver reik nie”, 
het Jaco vertel. Jaco het die boekprys ontvang. 


BAIE OOR-DIE-HORISON RADARS OP DIE HOOGSTE HF BANDE 


Die nuutste “Amateur Radio Union Monitoring System Region 1” nuusbrief 
doen verslag dat `n Verenigde Koninkryk militêre stasie, wat as STANAG 4285 
stasie geidentifiseer is, is op die 20 meter band gehoor is. Verslae toon dat die 
stasie blykbaar in Norwich, Engeland op 14.2368 MH bedrywig is. 


Ook in die nuusbrief berig DGZOJBJ dat gedurende Mei nie minder as 11 oor- 
die-horison, of OTH, radarstelsels op 20 meter gehoor is, met 30 op 10 meter 
en dat `n byna ongelooflike 65 van hierdie radartoestelle op die 15 meter band 
gehoor en aangeteken is. Die nuusbrief sê dat hierdie syfers nie die talle Iranese 
huppelfrekwensie oor-die-horison radars insluit nie. 


Jy kan die hele moniteringsdiens se indringerverslag op die web by 
“tinyurl.com/hamband-intruder-alert” lees. Dit is `n werklike openbaring 
vir diegene wat nuut in HF is en nie heeltemal seker is van die bron wat die 
steuring met `n @OSO veroorsaak nie. 


POGING OM DIE PERTH NA SUID-AFRIKA PAD TE BEWYS 


`n Nuwe 2m baken op 144.950MHz word in Perth, Wes-Australië, deur die No- 
ordelike Korridor Radio Groep gevestig in `n poging om die Perth na Suid-Afrika 
pad te bewys. Die baken, VK6RIO, sal Chirp modulasie gebruik wat by 'n 50dB 
onder die geraasdrempel in 'n 2kHz bandwydte ontvang kan word. Die baken 
sal 100W in `n 4 by 8 element Yagi, wat op Suid-Afrika gerig is, dryf. Met 
die wins uit die gebruik van Chirp modulasie sal die effektiewe uitgestraalde 
drywing 100 megawatt wees. 


Die baken is GPS gesluit in beide frekwensie, tyd en Chirp-sinchronisasie. Toetse 
oor Australië het die doeltreffendheid van Chirpmodulasie vir die opsporing van 
baie swak seine bewys. 


'n Artikel wat Chirp modulasie, die toepassing daarvan op voortplantingsmet- 
ings en bakens verduidelik, kan in die Maart-uitgawe van die RSGB RadCom 
tydskrif gevind word. Daar is ook 'n artikel wat die Chirp baken in Dubus 
4-2011 verduidelik. 


Ten einde die Chirp baken op te spoor benodig die ontvangsstasie `n GPS gesluite 
sagteware gedefineerde radio, `n GPS gesluite 2m omsetter en 'n 1 puls per 
sekonde van 'n GPS ontvanger vir die tydstempel van ontvangde seine. Oopbron 
sagteware deur Hermann, DL3HVH, sal vir die verwerking van die ontvangde 
seine voorsien word. 


Dit baken kan slegs waargeneem word as daar iemand aan die ander kant met 
“soortgelyke toerusting” en die begeerte om die eerste te wees om hierdie seine 
in Suid-Afrika of die buurlande te ontvang. Is dit dalk jy? 


Enigeen wat belangstel in meer besonderhede oor die nuwe baken kan met Keith 
Bainbridge, VKORK, vkérk@wia.org.au kontak maak. 


LIGANUUS 


SARL HERVESTIG SY ELMER PROGRAM Jaco Le Roux het die SARL 
Elmer-portefeulje oorgeneem en is gereed om enige amateurverwante vrae te 
beantwoord. As hy nie die antwoord het nie, sal hy iemand vind wat die vraag 
kan beantwoord. Stuur gerus jou vrae aan elmer@sarl.org.za. 


Die SARL het die Elmer konsep verder uitgebrei deur die skep van webblaaie 


oor aktuele amateur radio onderwerpe. Die eerste reeks vrae handel oor die 
Raspberry Pi en sal op Sondag op die SARL-lede deel van die SARL se webwerf, 
www.sarl.org.za, beskikbaar wees. Volg die slegs lede aanwysing op die boonste 
regterkantste hoek en sleutel jou PIN-nommer in. 


SARL LIDMAATSKAP Aansoeke om lidmaatskap van die SARL as luisteraars 
is van die volgende persone ontvang: Na-aim Jordan en Petrus Pelser. 


Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. 


KOMPETISIENUUS 


WÊRELD ORP DAG Op Maandag 17 Junie is dit Wêreld GORP Dag. Skakel 
die versterker af, draai die krag op jou radio af en probeer @RP krag. Hoeveel 
kilometer per watt kan jy bereik? Jy sal verbaas wees oor wat jy met GRP kan 
bereik. 


Die SARL Top Band @SO-geselligheid is `n prettige aktiwiteit om kontakte te 
bevorder op 160 meter tussen radio amateurs in Suider-Afrikaanse lande en om 
radio amateurs aan te moedig om aansoek te doen vir die SARL Top Band 
Toekenning. 


Die O@SO-geselligheid begin om 00:00 UTC op Donderdag 20 Junie 2013 en 
eindig om 00:00 UTC op Maandag 24 Junie 2013, met die foonwerking van 1 
840 tot 1 850 kHz en GG werking van 1 810 tot 1 838 kHz. Elke stasie kan een 
keer per modus gewerk word, dws een keer op foon en een keer op GG. 


Die uitruiling is `n RS(T) verslag en provinsiale of land afkorting. Na die @OSO, 
moet die stasie die frekwensie verander deur ten minste 2 KHz vir die volgende 
OSO, tensy `n tydperk van 10 minute verstryk het tussen kontakte. Die frek- 
wensie van elke @OSO moet getoon word op die logstaat. Die @SO-geselligheid 
is oop vir alle gelisensieerde amateurs wat toegang het tot die 160 meterband. 


Elke kontak tel drie (3) punte. Bonuspunte: Vir elke Suid-Afrikaanse roeparea 
en elke DXCC land gewerk het, word vyf (5) addisionele bonuspunte toegeken. 
Totale telling — (Total @SO punte) en (Bonuspunte). Logstate moet teen 1 
Julie ingedien word by contest@sarl.org.za. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die verwagte sonaktiwiteitsvlak laag gaan 
wees. Sonvlek AR1768 is besig om te groei maar huisves tans nie genoeg energie 
vir ernstige sonfakkels nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 40. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan van tyd-tot-tyd oor daglig paaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


15/16 Junie - Eerste naweek van die Internasionale Museumnaweke se geleen- 
theidsnaweke, registreer jou museumstasie by www.ukradioamateur.co.uk /imw. 
17 Junie Keerdatum vir ZS4 Naelloop logstate. 20 24 Junie (SO-geselligheid 
begin om 00:00 UTC op Donderdag 20 Junie 2013 en eindig om 00:00 UTC op 
Maandag 24 Junie 2013. 22/23 Junie - Tweede naweek van die Internasionale 
Museumnaweke se geleentheidsnaweke. 1 Julie - @SO-geselligheid logstate moet 
ingedien wees. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vetal- 
ings deur Richard Peer, ZS6UK, saamgestel en geredigeer deur Louis Kirstein, 
ZSILK. 


Dankie dat u geluister het, 73. 
/EX 


